1-ojo iki 15 metų ir 11-ojo iki 17 metų Europos

jaunių sunkiosios atletikos čempionatų pasiruošimo

ir vykdymo 2013 metais Klaipėdoje programos

1 priedas

**1-OJO IKI 15 METŲ IR 11-OJO IKI 17 METŲ EUROPOS SUNKIOSIOS ATLETIKOS ČEMPIONATŲ NUOSTATAI**

**Data –** 2013 m. rugsėjo 1–9 d.

**Varžybų vieta –** Klaipėdos lengvosios atletikos maniežas, Taikos prospektas 58, Klaipėda, Lietuva.

**Treniruočių vieta –** Klaipėdos centrinio stadiono sporto salė, Sportininkų g. 46, Klaipėda, Lietuva.

**Apgyvendinimas** – Klaipėda „AMBERTON“ viešbutis, Naujojo Sodo g. 1, Klaipėda, Lietuva.

 Dalyviai turi priimti Organizacinio komiteto siūlomą apgyvendinimą.

 Minimali dalyvių viešnagės trukmė yra trys naktys.

**Varžybų taisyklės ir nuostatai –** varžybos bus vykdomos pagal Europos (EWF) ir Pasaulio (IWF) federacijų taisykles.

**Varžybų dalyviai.**

 Atletai, gimę **1998 m. sausio 1 d.–2000 m. gruodžio 31 d.**, gali dalyvauti Europos jaunimo (iki 15 m.) čempionate.

 Atletai, gimę **1996 m. sausio 1 d.–1997 m. gruodžio 31 d.**, gali dalyvauti Europos jaunimo (iki 17 m.) čempionate.

 Dalyvauti gali tik tos nacionalinės federacijos, kurios neturi finansinių įsipareigojimų Europos ir Pasaulio federacijoms bei yra užpildžiusios savo nacionalinės komandos atletų duomenis / informaciją ADAMS sistemoje.

**Kategorijos.**

**Iki 15 m.**

Berniukai: 45 kg / 50 kg / 56 kg / 62 kg / 69 kg / 77 kg / 85 kg / + 85 kg

Mergaitės: 40 kg / 44 kg / 48 kg / 53 kg / 58 kg / 63 kg / + 63 kg

**Iki 17 m.**

 Berniukai: 50 kg / 56 kg / 62 kg / 69 kg / 77 kg / 85 kg / 94 kg /+ 94 kg

 Mergaitės: 44 kg / 48 kg / 53 kg / 58 kg / 63 kg / 69 kg / + 69 kg

**Paraiškos.**

Preliminarių paraiškų formos Organizaciniam komitetui ir Europos sunkiosios atletikos federacijai turi būti pateiktos ne vėliau kaip iki 2013 m. birželio 30 d., o finalinės iki 2013 m. liepos 31 d.

**Apdovanojimai.**

Nugalėtojai ir prizininkai bus apdovanojami aukso, sidabro, bronzos medaliais dvikovėje, stūmime ir rovime kiekvienoje svorio kategorijoje.

**Dopingo kontrolė.**

Dopingo kontrolė bus atliekama laikantis Tarptautinės sunkiosios atletikos federacijos Antidopingo kodekso.

**Inventorius –** varžybose ir treniruotėse bus naudojama Eleiko įranga.

**Draudimas –** nacionalinės federacijos prisiima visą moralinę ir finansinę atsakomybę dėl savo atletų sveikatos ar nelaimingų atsitikimų.

**Akreditacija** vyks Klaipėda „AMBERTON“ viešbutyje atvykus dalyviams.

**Vėliavos ir nacionaliniai himnai.**

Kiekviena delegacija, dalyvaujanti varžybose, turi su savimi atsivežti dvi savo šalies 100 x 150 cm dydžio vėliavas ir savo šalies himno įrašą USB atmintinėje arba kompaktiniame diske.

**Transportas.**

Organizacinis komitetas parūpins transportą, kuris reguliariai kursuos tarp apgyvendinimo, varžybų ir treniruočių vietų.

**Vizos.**

Visi dalyviai turi patys pasitikrinti, ar atvykti į Lietuvą jiems yra reikalinga viza.

Vizos reikalingos šioms šalims: Armėnijai, Azerbaidžanui, Baltarusijai, Gruzijai, Kosovui, Moldavijai, Rusijai, Turkijai, Ukrainai.

Vizos nereikia asmenims, turintiems biometrinius pasus: Albanija, Bosnija ir Hercegovina, Serbija (išskyrus Serbijos koordinavimo direktorato (serbų kalba *Koordinaciona uprava*) išduotų Serbijos pasų turėtojus).

**Informacija.**

Tikėtina vidutinė temperatūra čempionatų metu Klaipėdoje 16° C.

Elektros tinklo įtampa: 220 V.

Valiuta: Litas (1 euras = 3,45 lito).

\_\_\_\_\_\_\_\_\_\_\_\_\_\_\_\_\_\_\_\_\_\_\_